[{"text_idx": "#000002", "text": "Tallinnas Haaberstis asuva terviklikult sa\u0308ilinud suvemo\u0303isa saatus on endist viisi lahtine, kuid nii kaua kuni riik mo\u0303tleb, hoone ha\u0308vib."}, {"text_idx": "#000005", "text": "ICOMOCi po\u0308o\u0308rdumises tuuakse va\u0308lja, et 2020. aasta suveks oli Egberti villa no\u0303u\u00adkogudeaegne juurdeehitis sisse langenud ja seeto\u0303ttu on ha\u0308vimas ka hoone ajalooline osa. Territoorium on vo\u0303ssa kasvanud, mis raskendab tulekahju korral hoonetele ligipa\u0308a\u0308su. Riin Alatalu toob va\u0308lja, et Egberti villa juurdeehitise kokkukukkumine on suur ohuma\u0308rk ja kui edasi ja\u0308tkatakse samasuguses otsustamatuse tempos, siis ootab sama saatus peagi ka teisi hooneid. Alatalu so\u0303nutsi on kompleksi olukord va\u0308ga-va\u0308ga halb."}, {"text_idx": "#000008", "text": "Ka Riin Alatalu no\u0303ustub, et kompleks vo\u0303iks olla avalikkusele avatud, kuid sel viisil lagunedes ei ole peagi midagi avalikkusele avada."}, {"text_idx": "#000009", "text": "Tekkis XVIII sajandil merekaldale Haabersti linnamo\u0303isa maadele.\nAlates 1781. aastast kuulus Carl Friedrich von Strahlbornile.\nAbielu kaudu la\u0308ks mo\u0303juka Kochi perekonna valdusse. Nood kasutasid suvemo\u0303isa kuni 1939. aastani.\nNo\u0303ukogude ajal asus suvemo\u0303isas pioneerilaager.\n1986. aastal liideti vabao\u0303humuuseumi kinnistuga.\n2013. lahutati Liberty kompleks vabao\u0303humuuseumi kinnistust ja sooviti u\u0308le anda RKASile, et rajada sinna presidendi residents.\n2017. aasta alguses teatas presidendi kantselei, et ei soovi suvemo\u0303isa residentsiks renoveerida. Hooned seisavad sellest ajast saadik kasutuseta ja lagunevad."}, {"text_idx": "#000010", "text": "Vabao\u0303humuuseum on u\u0308le 25 aasta taotlenud hoonete renoveerimiseks raha. 2010. aastal plaaniti kompleksi rajada Eesti Vabao\u0303humuuseumi maa-arhitektuuri keskuse koolitus- ja no\u0303ustamiskeskus. Renoveerimisprojekti koostamiseks ja peahoone katuse parandamiseks kasutati ka Euroopa Regionaalarengu Fondi toetust. Projekti maksumus oli kokku 67 000 eurot. Alatalu kinnitusel on vabao\u0303humuuseum ka praegu korduvalt kinnitanud valmidust kompleks taas oma valdusesse vo\u0303tta, kuid kuna koos kompleksiga soovitakse ka rahalisi vahendeid, et hooned korrastada, on soovid ja\u0308a\u0308nud hu\u0308u\u0308djaks ha\u0308a\u0308leks ko\u0303rbes ning otsustamatus a\u0308hvardab arhitektuuripa\u0308randi ha\u0308vitada."}, {"text_idx": "#000012", "text": "ICOMOSi po\u0308o\u0308rdumisest tuleb va\u0308lja, et 2020. aasta alguses oli taas kaalutud mo\u0303isa tulevikku ja otsus lubati teha 2020. aasta kevadeks. Valikuid on kolm: hooned antakse mo\u0303nele riigiasutusele, nt Vabao\u0303humuuseumile, mo\u0303isakompleks konserveeritakse vo\u0303i pannakse mu\u0308u\u0308ki. Nu\u0308u\u0308d on ukse ees 2021. aasta kevad ja suvemo\u0303isa saatus ikka segane."}, {"text_idx": "#000013", "text": "Alatalu kritiseerib RKASi kinnisvarapoliitikat: riigi kinnisvara haldamiseks loodud ettevo\u0303te ei oska, ei taha ega suuda oma valduses olevat arhitektuuripa\u0308randit hinnata ega korda teha. RKASi esindaja leiab, et siinkohal pole tegemist Riigi Kinnisvara otsusega: Liberty mo\u0303isakompleksi edasise saatuse otsustab valitsus, sh vo\u0303imalikud investeeringud kompleksi renoveerimisse. \u201cOleme omalt poolt korduvalt teemat to\u0303statanud ning viidanud kompleksi olukorrale, kuid praeguseks otsust olemas ei ole,\u201d vastab kriitikale Sepper."}, {"text_idx": "#000014", "text": "Liberty pole ainuke unustatud pa\u0308rand. Meenub ka Kohtla-Ja\u0308rve gu\u0308mnaasiumihoone. Anton Soansi projekti ja\u0308rgi 1938. aastal valminud koolimaja renoveerimist riigigu\u0308mnaasiumiks peeti liiga kulukaks ja tu\u0308likaks, hoone hilisemat u\u0308lalpidamist kalliks ning otsustati uue hoone ehitamise kasuks. Ajalooline koolihoone laguneb. Kuidas u\u0308ldse selline vana otstarbetuks kuulutamine ja uuega asendamine mahub kestlikku maailmapilti? Uue maja ehitamine on u\u0308ks suurema o\u0308koloogilise jalaja\u0308lje ja su\u0308sinikuja\u0308ljega tegevus, vana maja kordategemine sa\u0308a\u0308stlikum ja ka odavam. Aastatega on RKASi to\u0308o\u0308le asunud hulk arhitekte, kes seisavad selle eest, et uued riigihooned oleksid arhitektuuriteosed, kuid pa\u0308randit tundvat ja sellega varem tegelnud spetsialisti organisatsioonis ei ole ja see annab tunda ka suhtumises."}, {"text_idx": "#000015", "text": "Suvemo\u0303isa kompleksi kuuluv Egbert Kochi suvila."}, {"text_idx": "#000016", "text": "Vana-Liberty maja on majavammi to\u0303ttu ha\u0308vinud."}]